ai4bharat/Pralekha huggingface dataset:
سٹرک ٹرانسپورٹ اور شاہراہوں کی وزارت
سڑک پر ہونے والے حادثات کو روکنے کےلیے اقدامات
روڈ ٹرانسپورٹ اور شاہراہوں کے مرکزی وزیر جناب نتن گڈکری نے راجیہ سبھا میں ایک سوال کے تحریری جواب میں درج ذیل معلومات فراہم کیں۔
وزارت نے اپنے سرکلر نمبر RW/NH15017/109/2015-P&M  مورخہ 28.10.2015 کے مطابق سیاہ دھبوں کی شناخت کے لیے طریقہ کار وضع کیا ہے۔ اس سرکلر کے مطابق سڑک پر حادثے کا سیاہ دھبہ قومی شاہراہ پر تقریبا 500 میٹر لمبا ہے، جس میں گزشتہ تین سالوں کے دوران 5 سڑک حادثات ہوئے  یا گزشتہ تین سالوں کے دوران 10 لوگوں کی موت ہوئی۔ ریاستی حکومتوں کے پولیس محکموں کے ذریعے جمع کیے گئے سڑک حادثات کے ڈیٹا کی بنیاد پر، جسے اس وزارت کے ٹرانسپورٹ ریسرچ ونگ  نے یکجا کیا ہے، ان سیاہ دھبوں کی نشان دہی حادثات کو مستقل طور پر روکنے کے لیے قلیل مدتی یا طویل مدتی اقدام سے متعلق فوری کارروائی کے لیے کی گئی ہے۔
این ایچ اے آئی، این ایچ آئی ڈی سی ایل اور ریاستی پی ڈبلیو ڈی کے این ایچ ونگ نے کنسلٹنسی فرم کے ساتھ ہوئے معاہدوں کے مطابق پروجیکٹ کو خراب طریقے سے تیار کرنے اور نگرانی کی کمی کے لیے ڈی پی آر کنسلٹینٹ، اتھارٹی انجینئر اور انڈیپنڈنٹ انجینئر کے خلاف کارروائی کی ہے۔ ان کے خلاف کی گئی سخت کارروائیوں میں ٹیم لیڈر / کلیدی اہلکار کو ہٹانا، جرمانہ لگانا اور کمپنی / کلیدی اہلکار پر مخصوص مدت کے لیے پابندی لگانا شامل ہیں۔
خواتین اور بچوں کی ترقیات کی وزارت
خواتین میں تغذیے کی کمی کے بارے میں بیداری
نئی دہلی،03اگست، 2022 / حکومت نے تغذیے کی کمی کو اولین ترجیح دی ہے اور وہ مختلف وزارتوں اور محکموں کےذریعے بہت سی اسکیموں اور پروگراموں پر ریاستوں اور مرکز کے زیر انتظام علاقوں کے ذریعے اس پر عمل درآمد کر رہی ہے۔ تاکہ تغذیے سے متعلق مختلف معاملات کو حل کیا جا سکے۔ 8 مارچ 2018 کو پوشن ابھیان شروع کیا گیا تھا جس کا مقصد چھ سال سے کم عمر بچوں ، جواں سال بچیوں ، حاملہ خواتین اور دودھ پلانے والی ماؤں کی تغذایتی صورتحال میں مقررہ وقت کے اندر اندر بہتری لائی جا سکے۔ پوشن ابھیان کی ایک خاص بات یہ ہے کہ اس میں سماجی اور رویہ جاتی تبدیلی پر توجہ دی گئی ہے اور اسے جن آندولن قرار دیا گیا ہے۔ لہذا رویہ جاتی تبدیلی یا بی سی سی پر خاص توجہ دی گئی ہے تاکہ بچوں اور شیر خوار بچوں کے لیے ناموزوں تغذیے کے معاملے کو دور کیا جا سکے۔
سماج پر مبنی تقریبات یا سی بی ای کے ذریعے تغذیے سے متعلق بدلتے ہوئے طور طریقوں میں اہم حکمت عملی کے طور پر خدمات انجام دی جا سکیں۔ سی بی ای سے حاملہ خواتین اور دو سال سے کم عمر کے بچوں کی زندگی میں سنگ میل کی حیثیت رکھنے والی اہم تبدیلیوں میں مدد ملتی ہے۔ اجتماعات سے ایک پلیٹ فارم ملتا ہے جس کے ذریعے لازمی پیغامات دیئے جا سکتے ہیں اور حاملہ خواتین والی ماؤں اور ان کے شوہروں اور ساسوں کی کونسلنگ کی جا سکے۔ یہ تقریبات ہر مہینے آنگن واڑی مرکزوں میں منعقد کی جاتی ہیں۔ قومی سطح پر راشٹریہ پوشن ماہ پورے ملک میں ستمبر کے مہینے میں منایا جاتا ہے جبکہ پوشن پکھوارا مارچ کے مہینے میں منایا جاتا ہے۔
یہ جانکاری خواتین اور بچوں کی ترقی کی مرکزی وزیر محترمہ اسمرتی زوبین ایرانی نے راجیہ سبھا میں آج ایک سوال کے تحریری جواب میں فراہم کی۔
وزیراعظم کا دفتر
وزیر اعظم نے پوشن پکھواڑا کی کامیابی کے لئے اپنی نیک تمناؤں کااظہار کیا
وزیر اعظم جناب نریندر مودی نے آج سے شروع ہونے والے سالانہ پوشن پکھواڑا میں شری انّ  پر توجہ مرکوز کرنے پر خوشی کا اظہار کیا ہے۔
مرکزی وزیر سمرتی زیڈ ایرانی کے جواب میں وزیر اعظم نے ٹویٹ کیا:
’’ میری دعا ہے کہ پوشن پکھواڑا مناسب غذائیت اور غذائی قلت کے خطرے کو دور کرنے کے بارے میں بیداری پھیلانے میں مددگار ثابت ہو ۔ شری انّ  پر توجہ مرکوز دیکھ کر خوشی ہوئی، جو صحت مند زندگی کو آگے بڑھانے میں بڑا کردار ادا کر سکتی ہے۔‘‘
وزارت دفاع
وزیردفاع جناب راجناتھ سنگھ نے دفاعی خریداری کونسل کی پہلی میٹنگ کی صدارت کی
نئی دہلی ،08اگست :وزیردفاع جناب راج ناتھ سنگھ نے اندورن ملک تیاراشیأ کو فروغ دینے کے لئے دفاعی خریداری کونسل  کی صدارت کی اور ہندوستانی بحریہ کے لئے اندرون ملک تیارسافٹ ویئرڈیفائنڈریڈیو اور اگلی نسل کے میری ٹائم موبائل بھی کوسٹل بیٹریز  کی خریداری کو آج منظوری دی ۔
ایس ڈی آر ، ایک پیچیدہ اورمواصلاتی نظام ہے جسے ڈی آرڈی او ، بی ای ایل اور ویپنس الیکٹرانک سسٹم انجیئنرنگ اسٹیبلشمنٹ  کے ذریعہ اندرون ملک ڈیزائن اورتیارکیاگیاہے ۔ اس سے انٹی جامنگ صلاحیت کے ساتھ اعداد وشمار کی تیزرفتارمنتقلی اور محفوظ سوتی مواصلات کے ذریعہ معلومات کے تبادلے اشتراک اورحالات کے تئیں بیداری پیداہوگی ۔
اگلی نسل کے سمندرموبائیل ، ساحلی بیٹریاں  سطح سے سطح پرمارکرنے والے سپرسونک براہموز کروز میزائیل میں نصب کیاجائے گااورانھیں ساحل پرتعینات کیاجائے گا۔ این جی ایم ایم سی بی کو ہند ۔ روس مشترکہ کمپنی میسرز براہموس ایرواسپیس پرائیویٹ لمیٹڈ کے ذریعہ ہندوستان میں تیارکیاگیاہے ۔
اندرون ملک تیارحالات جو نئی نسل کے ہیں ان سے حکومت کی میک ان انڈیاپہل کو تقویت حاصل ہوگی ۔
دفاعی سازوسامان کی خریداری میں ‘‘ ایز آف بزنس ’’پرخصوصی توجہ کے ساتھ ڈی اے سی نے دفاعی خریداری طریقہ کار2016میں ترمیمات کو بھی منظوری دی ہے ۔ یہ ترمیمات میک ، زمرے کے علاوہ آف سیٹ کے تحت طریقہ کارکوسہل بنانے کے لئے کی گئی ہیں ۔
اپناعہدہ سنبھالنے کے بعد وزیردفاع جناب راج ناتھ سنگھ کی صدارت میں ڈی اے سی کی یہ پہلی میٹنگ ہے ۔
قانون اور انصاف کی وزارت
این پی ایس پر رائے طلب کی گئی
پنشن اور پنشن یافتگان کی بہبود کے محکمہ  نے 24 نومبر 2021 کے بعد مورخہ 14 دسمبر 2021، 20 جنوری 2022، 2 فروری 2022، اور 15 فروری 2022 کو قانونی معاملوں کے محکموں کو دیگر باتوں کے علاوہ عہدیداروں سے موصولہ ریپریزنٹیشن پر رائے طلب کرنے کے لئے ایک حوالہ دیا۔ 31 دسمبر 2003 کو یا اس سے پہلے کے عہدوں کے اشتہارات کی تاریخ کی بنیاد پر پرانی پنشن اسکیم کے تحت انہیں شامل کرنے کے لئے اور کیا یہ پنشن یافتگان بہبود محکمے کے لئے قانونی طور سے عملی ہوگی اس سلسلہ میں ہدایات جاری کریں۔
قانونی معاملوں کے محکمے نے 24 نومبر 2021کو ڈی او پی اینڈ پی ڈبلیو کو کسی بھی کمیپٹنٹ یا عدالت مجاز پلیٹ فارم کے ذریعہ جاری ہدایتوں کی تعمیل کرنے یا اعلی تر عدالتی فورم کے سامنے دستیاب قانونی تدابیر جیسا بھی معاملہ ہو ، کی تعمیل کرنے کا مشورہ دیا تھا۔
سرکاری ملازمین کو او پی ایس کے تحت احاطہ فراہم کرنے کی ایکزیکٹیو ہدایات کے معاملے پر ان لوگوں کے سلسلہ میں جو یکم جنوری 2004 سے پہلے جاری کردہ آسامیوں کے اشتہار/نوٹی فکیشن کی بنیاد پر تعینات ہوئے تھے،بجائےا س کے کہ وہ نیشنل پنشن سسٹم  کے تحت آئیں، محکمے نے 23 فروری 2022 کو نوڈل محکمہ ہونے کے ناطے ڈی او پی اینڈ پی ڈبلیو سے درخواست کی کہ وہ سب سے پہلے وزارت خزانہ کے تبصرہ حاصل کرے ، تاکہ قانونی امور کے محکمے کو اس معاملے کا جائزہ لینے اور اس پر غور کرنے کے قابل بنایا جاسکے۔
یہ معلومات آج راجیہ سبھا میں قانون اور انصاف کےمرکزی وزیر جناب کرن رجیجو نے دی۔
جدید اور قابل تجدید توانائی کی وزارت
ریاستوں کی قابل تجدید توانائی کی تنظیم  نے اپنا ساتواں یوم تاسیس منایا
اے آر ای اے ایس اور قومی شمسی توانائی کے ادارہ، قومی بادی توانائی کے ادارہ اور سردار سورن سنگھ قومی حیاتیاتی توانائی کے ادارہ کے درمیان مفاہمت نامہ پر دستخط کیے گئے
ریاستی قابل تجدید توانائی کی تنظیم  نے کل اپنا ساتواں یوم تاسیس منایا۔ اس موقع پر اے آر ای اے ایس اور تین اداروں قومی شمسی توانائی کے ادارہ، قومی بادی توانائی کے ادارہ اور سردار سورن سنگھ قومی حیاتیاتی توانائی کے ادارہ کے درمیان مفاہمت ناموں پر دستخط کیے گئے، جو نئی اور قابل تجدید توانائی کی وزارت کے انتظامی کنٹرول کے تحت کام کرتے ہیں۔ ان مفاہمت ناموں پر ایم این آر ای سکریٹری جناب اندو شیکھر چترویدی کی موجودگی میں دستخظ ہوئے، جو اے آر ای اے ایس کے کارگزار صدر بھی ہیں۔ اے آر ای اے ایس اور تین اداروں کے درمیان مفاہمت ناموں سے بھارت میں قابل تجدید توانئی کی ٹیکنالوجیوں کی حوصلہ افزائی کے لیے تعاون بڑھے گا۔ اس موقع پر، ایم این آر ای سکریٹری اور اے آر ای اے ایس کے صدر کے ذریعے ڈجیٹل طور پر اے آر ای اے ایس ٹیلی فون ڈائرکٹری 2021 بھی لانچ کی گئی۔
نئی اور قابل تجدید توانائی کے معزز مرکزی وزیر جناب آر کے سنگھ نے اس موقع پر اپنے پیغام میں کہا کہ قابل تجدید توانائی کو فروغ دینے میں ریاستی نوڈل ایجنسیاں  اہم رول ادا کر رہی ہیں اور یہ رول تیزی سے اہم ہوتا جا رہا ہے، کیوں کہ ہم 2030 تک ملک میں قابل تجدید توانائی کی 450 جی ڈبلیو قائم صلاحیت حاصل کرنے کی سمت میں کام کر رہے ہیں۔ جناب آر کے سنگھ اے آر ای اے ایس کے کارگزار نگراں بھی ہیں۔
نئی اور قابل تجدید توانائی اور کیمیکل و کھاد کے وزیر مملکت جناب بھگونت کھوبا نے اے آر ای اے ایس کے ساتویں یوم تاسیس پر اپنے پیغام میں 2030 تک قابل تجدید توانائی کی صلاحیت کے بنیادی مقصد کو حاصل کرنے میں ریاستی نوڈل ایجنسیوں کی اہمیت کو نشان زد کیا۔
اے آر ای اے ایس کے صدر جناب اندو شیکھر چترویدی نے مشورہ دیا کہ ایس این اے ایس کی قابل تجدید توانائی صلاحیت کی توسیع کی رفتار بڑھانے کے لیے نئی تکنیکوں اور وسائل کی تلاش کرنی چاہیے۔ انہوں نے یہ تجویز بھی پیش کی کہ اے آر ای اے ایس کو 2047 تک توانائی سے آزاد ی حاصل کرنے کے لیے ایک روڈ میپ پیش کرنا چاہیے، جیسا کہ 75ویں یوم آزادی پر معزز وزیر اعظم نے اعلان کیا تھا۔
ریاستوں کی قابل تجدید توانائی کی تنظیم  نئی اور قابل تجدید توانائی کی وزارت کی پہل پر 27 اگست 2014 کو وجود میں آئی تھی۔ قابل تجدید توانائی کے لیے بنی تمام ریاستی نوڈل ایجنسیاں اے آر ای اے ایس کی رکن ہیں۔ اس پلیٹ فارم پر، وہ ملک میں قابل تجدید توانائی کے فروغ میں مصروف ہر تنظیم اور دوسروں کے تجربات سے سیکھ سکتے ہیں۔
وزارت دفاع
جی 20 تھنک
انڈین نیوی کویز-’سیل بیونڈ دی ہورائیذن‘
’انڈین نیوی کویز ‘ کا دوسرا ایڈیشن قومی اور بین الاقوامی راؤنڈز کے ساتھ بین الاقوامی سطح تک رسائی
قومی راؤنڈ میں ملک کے تمام حصوں سے 10,000 سے زیادہ اسکولوں کی شرکت متوقع ہے - گیٹ وے آف انڈیا پر فائنل مقابلہ
بین الاقوامی راؤنڈ میں جی 20  ممالک کے مندوبین ہوں گے
باقی تفصیلات دی انڈین نیوی کویز ڈاٹ این پر
بھارتی بحریہ نے انڈین نیوی کوئز "جی 20 تھنک" کے دوسرے ایڈیشن کا آغاز کیا ہے جس کی میزبانی جی 20 سکریٹریٹ، بھارتی بحریہ اور بحریہ کی فلاح و بہبود اور ویلنیس ایسوسی ایشن  کے زیراہتمام کی جارہی ہے۔ کوئز کو ایک قومی اور بین الاقوامی کوئز مقابلے کے طور پر تصور کیا گیا ہے جو مختلف خطوں اور جغرافیوں کے نوجوانوں کو اکٹھا کرتا ہے، اور انہیں وسودھیو کٹمبکم' – دنیا کو ایک کرہ ء ارض کی روح پر پائیدار دوستی قائم کرنے کے قابل بناتا ہے۔ یہ نویں سے بارہویں جماعت اور ان کے مساوی میں پڑھنے والے اسکولی بچوں کے لیے ایک منفرد اور افزودہ تجربہ ہونے کا وعدہ کرتا ہے۔
تھنک - 22 کی شاندار کامیابی کی بنیاد پر ،جس میں گزشتہ سال ملک بھر سے 6425 اسکولوں نے حصہ لیا تھا، اس سال اس مقابلے کو بین الاقوامی سطح پر لے جایا گیا ہے۔ جی -20 ایک کرہ ء ارض ، ایک خاندان، ایک مستقبل - کے ہندوستان کی صدارت کے لئے معزز وزیر اعظم کے وژن کے ساتھ صفائی ستھرائی کے ساتھ - اس کا مقصد ہمارے قومی ورثے، ثقافت اور اقدار میں ہمارے فخر کی عکاسی کرنا ہے۔
جی 20 تھنک ، دو سطحوں پر مشتمل ہے: نیشنل راؤنڈ اور انٹرنیشنل راؤنڈ۔ قومی راؤنڈ میں ملک کے تمام حصوں سے 10,000 اسکولوں کی شرکت متوقع ہے۔ متعدد آن لائن راؤنڈز کے بعد، سولہ اسکولوں کا انتخاب ممبئی میں 16 نومبر 2023 کو ہونے والے سیمی فائنلز کے لیے کیا جائے گا۔ اس کے بعد، 18 نومبر 2023 کو مشہور گیٹ وے آف انڈیا پر شیڈول فائنل میں ٹاپ آٹھ ٹیمیں قومی تاج کے لیے مدمقابل ہوں گی۔ بین الاقوامی راؤنڈ کے لیے ہندوستانی ٹیم، جس میں دو اہم کوئزر اور ایک اسٹینڈ بائی شامل ہے، کا انتخاب ایک معزز جیوری کے ذریعے کیا جائے گا۔ تمام سولہ سیمی فائنل ٹیموں کو نیول ڈاکیارڈ کا دورہ کرنے اور جہازوں اور آبدوزوں پر موجود بحری اہلکاروں سے ملنے کا موقع بھی ملے گا۔
بین الاقوامی راؤنڈ میں جی 20  ممالک کے مدعو ہوں گے، جس میں ہر ملک نویں سے بارہویں جماعت تک اور ان کے مساوی کے دو طالب علموں کی ایک ٹیم کو نامزد کرے گا۔ کوئز انگریزی میں منعقد کی جائے گی اور بین الاقوامی معیارات کے مطابق ہوگی ۔ مقررہ عمل کے بعد، گیارہ بین الاقوامی ٹیموں کو 22 نومبر 2023 کو مشہور انڈیا گیٹ پر، ہندوستانی ٹیم کے ساتھ، بین الاقوامی فائنل میں شرکت کے لیے منتخب کیا جائے گا۔
ثقافتی تفہیم کو فعال اور بڑھانے اور خیر سگالی پیدا کرنے کے لیے تقریب کے بعد کی بہت سی سرگرمیوں کا منصوبہ بنایا گیا ہے۔ وہ شرکا کو دلکش یادوں اور نئی اور دیرپا دوستی کے ساتھ چھوڑنے کا وعدہ کرتے ہیں۔
اسکولوں کی رجسٹریشن اس وقت نیشنل راؤنڈ کے لیے کھلی ہوئی ہے، جس میں ایک ہزار سے زیادہ اسکول پہلے سے موجود ہیں۔ تمام اسکولوں سے درخواست کی جاتی ہے کہ وہ اس منفرد مقابلے میں حصہ لیں اور اس غیر معمولی سفر کا حصہ بننے کے لیے اپنے بہترین کوئزرز کو رجسٹر کریں۔
مزید تفصیلات اور رجسٹریشن کے لیے جی 20 تھنک کی سرکاری ویب سائٹ 'theindiannavyquiz.in' دیکھیں۔
جلدی کریں! رجسٹریشنز 31 جولائی 2023 کو بند ہوں گی۔ ایک ایسی کوئز کا حصہ بنیں جو تمام جغرافیائی حدود سے باہر متحد کرتی ہے۔
ش ح۔ا م ۔
U.NO.7282
(Visitor Counter : 60
وزارات ثقافت
وزیر اعظم کے ذریعہ پرگتی میدان میں بین الاقوامی کنونشن سنٹر’بھارت منڈپم‘ کے افتتاح کے دوران شاندار ثقافتی پروگرام کا انعقاد
ایک بھارت شریشٹھ بھارت کے جذبے سے پیش، دلکش اور شاندار کارکردگی نے سامعین کو مسحور کردیا
وزیر اعظم جناب نریندر مودی نے 26 جولائی 2023 کو پرگتی میدان میں بین الاقوامی کنونشن سینٹر ’بھارت منڈپم‘ کا افتتاح کیا۔ اس موقع پر، ثقافت کی وزارت نے اپنی سنگیت ناٹک اکادمی اورعلاقائی ثقافتی مراکز کے ذریعے مختلف النوع شاندار اور رنگا رنگ ثقافتی پروگرام پیش کئے۔جن میں ملک بھر سے آئے تقریباً 1250 فنکاروں نے اپنے فن کا مظاہرہ کیا ۔ان پروگراموں میں شروع میں موسیقی کے روایتی آلات، نداسورم، تھاویل، پنچاوادیم، چیندا، ڈپّو، لیزیم، ناسک ڈھول، گجرات ڈھول، چتری، دھک ڈھول، نگاڑا، شنکھ، اور گھنٹہ وغیرہ کے ذریعہ خیرمقدمی کارکردگی کا مظاہرہ کیا گیا اوراس کے سبب، ایک بھارت شریشٹھ بھارت کا جذبہ پیدا ہوا۔ودیا بھارتی کے 300 سے زیادہ اسکول کے بچوں نے فوئر پرفارمنس کے ایک حصے کے طور پر رابندر ناتھ ٹیگور کا نغمہ’’آنند لوک‘‘ پیش کیا ۔ اسٹیج پر پیش ثقافتی کارکردگی نے سامعین کو مسحور کردیا ۔ان ثقافتی کارکردگیوں میں سمّیت ملک اور گروپ کے ذریعہ دھروپد،ہندوستانی کلاسیکی رقصوں کا سنگم – بھرت ناٹیم، کتھک، کچی پوڈی اور اوڈیشی؛ سدّھی دھمال؛ دھولو کنیتا؛ بیہو; بریدی؛ پدم شری مادھوی مدگل اور ان کےگروپ کے ذریعہ اوڈیشی رقص؛ ماسک ڈانس ؛ اورتھیٹر کے فنکاروں اور کتھک کیندر کے طلباء کے ذریعہ پیش کتھک شامل ہیں۔
وزیر اعظم کے سامنے شنکر مہادیون اور رکی کیج - سوریا، گنیش اور نٹراج کی موسیقی پر مبنی کوریوگرافک دم بخود کردینے والا 15 منٹ کا ’اوجسوی‘رقص پیش کیا گیا ، جس میں چھاؤ، کتھک، اوڈیشی، بھرت ناٹیئم اور دہلی کے سنتوش نائراو ران کےسادیہ گروپ کے ذریعہ مختلف قسم کے عصری رقص شامل تھے۔جناب نندیش وتسالا وٹھل اومپ کے ہمراہ لگ بھگ 20 رقاصوں نے پواواڈا یا مراٹھی گانوں کی طرز پر ، ہندی زبان میں ’دھنیہ بھارتَم‘ گیت گایا۔ جس نے مختلف لوک اور بڑے فن پاروں کی نمائندگی کرتے ہوئے ہر ایک کو حب الوطنی کے جذبے سےسرشار کردیا۔
اس موقع پر، ملک کے مختلف قسم کےلوک اور قبائلی فنون پرمشتمل تقریباً 28 اسپاٹ پر کارکردگیوں کا مظاہرہ بھی کیا گیا۔ جس سے بھارت منڈپم کے آس پاس ایک کارنیوال یعنی میلہ جیسا ماحول پیدا ہوگیا ۔
اس سے پہلے، صبح کے وقت ہوَن کی تقریب کے انعقاد کے بعد سنگیت ناٹک اکادمی ایوارڈ یافتہ جناب چیتن جوشی اور ان کے گروپ کی طرف سے بانسری کی سنگت پیش کی گئی، جس کے سبب دن کی تقریبات کے لیے سازگارماحول پیدا ہوگیا ۔ تقریباً 150 مدعو فنکاروں نے ہوَن کی تقریب میں شرکت کی۔
وزارت دفاع
سبکدوش ہوا آئی این ایس کھکری، دیو انتظامیہ کو سونپا گیا
نئی دہلی،28 جنوری 2022: ہندوستانی بحریہ کا پہلا دیسی ساخت یعنی ملک میں ہی بنایا گیا میزائل کارویٹ آئی این ایس کھکری ، 26 جنوری 2022 کو دادر اور نگر حویلی اور دمن اور دیو  انتظامیہ کو سونپ دیا گیا۔ دیو کے آئی این ایس کھکری میموریل میں جزوی طور سے منعقدہ ایک شاندار تقریب میں ریئر ایڈمرل اجے ونے بھاوے، فلی آفیسر ڈاکٹرین اینڈ کنسیپٹس نے سبکدوش بیڑے کو مختلف طریقے سے مرکز کے زیر انتظام علاقے دادر اور نگر حویلی اور دمن اور دیو نیز لکشدیپ کے معزز انتظامی افسر  جناب پرفل پٹیل کے سپرد کیا۔ اس پروگرام کے دوران ہندوستانی بحریہ کے بینڈ کے ذریعے ایک دلکش پیش کش دی گئی اور لنگر ڈالنے کے مقام پر بحریہ کے جہازوں کے ذریعے روشنی بھی کی گئی۔
جہاز کو سونپنے سے پہلے جناب پرفل پٹیل کو اس کے چاروں طرف لے جایا گیا اور آئی این ایس کھکری نے اپنی مدت کار کے دوران جو کامیابیاں اور صلاحیتیں حاصل کی تھیں، ان کے بارےمیں معلومات فراہم کی گئیں۔
اس موقع پر خطاب کرتے ہوئے ایڈمرل بھاوےنے آئی این ایس کھکری کی گھر واپس کے سفر کا آغاز کرنے کی اس پہل کے لیے ایڈمنسٹریٹر جناب پرفل پٹیل کی ستائش کی۔ انھوں نے کیپٹن مہیندر ناتھ مُلّا، ایم وی سی اور پہلے آئی این ایس کھکری کے بہادر کارکنان کی قربانیوں پر بھی توجہ مرکوز کی، جن کی یاد میں شاندار دیو یادگار وقف کی گئی ہے۔
سرکاری سفر کے لیے دیو انتظامیہ کے ذریعے کھکری کو ایک میوزیم میں تبدیل کرنے کا منصوبہ ہے۔ میوزیم موجودہ کھکری میموریل کے ساتھ اسی مقام پر ہوگا۔ یہاں پر آئی این ایس کھکری ، بلیک ووڈ کلاس پنڈبی مخالف فریگیٹ کا چھوٹا ایڈیشن بھی رکھا گیا ہے۔
سائنس اور ٹیکنالوجی کی وزارت
ڈی ایس ٹی - انسپائر فیکلٹی فیلومستقبل کے ٹو ڈی – الیکٹرانکس آلات کے زیادہ سے زیادہ استعمال کے لیے مونو لیئر اور بائی لیئر ٹو ڈی – سیمی کنڈکٹرز کے لیے ڈوپنگ تکنیک پر کام کر رہی ہیں
نئی دہلی، 15 مارچ 2022: ڈاکٹر دویا سوم ونشی کو جو کولکتہ کی جادو پور یونیورسٹی کے الیکٹرانکس اور ٹیلی کمیونکیشن انجینرئنگ کے محکمے میں کام کر رہی ہیں حکومت ہند کے سائنس و ٹکنالوجی کے محکمے نے انسپائر فیکلٹی فیلوشپ دی ہے۔ وہ ایک انسپائر فیکلٹی فیلو کے طور پر مونولیئر اور بائی لیئر ٹو ڈی – سیمی کنڈکٹرز کے لیے ڈوپنگ تکنیک کر کام کر رہی ہیں۔ وہ ڈوپنگ میں اضافہ کرنے کے لیے اسٹرین انجینئرنگ اور میٹل / ٹو ڈی – سیمی کنڈکٹر رابطے پر اسٹیکنگ آرڈر کے اثرات کا استعمال کر رہی ہے۔ جس سے مستقبل کے ٹو ڈی الیکٹرانکس آلات کے زیادہ سے زیادہ استعمال کے لیے تجربات میں رہنمائی حاصل ہوسکتی ہے۔
ٹرانسیسٹرز کے پہلوؤں کے وقفے وقفے سے سکڑتے رہنے کی وجہ سے سیلی کان ٹکنالوجی اپنی سطح پر پہنچ گئی ہے۔ لہذا نئے مادوں کے نظام اور آلات کے ڈیزائن کی تلاش کی گئی ہے۔ تاکہ مور کے قانون کو آگے بڑھایا جاسکے۔
اپنے حالیہ تحقیقی کام میں ڈاکٹر دویہ کا گروپ مونو لیئر کے لیے آکسائڈ ڈوپنگ تکنیک کا مقابلہ کرتا ہے اور بائی لیئر کا مقابلہ کرتا ہے۔ اور بائی لیئر ٹو ڈی سیمی کنڈکٹر سے مقابلہ کرتا ہے جو اپنے استحکام ، سی ایم او ایس مطابقت اور اعلیٰ آلاتی کارکردگی کی وجہ سے کافی قابل انحصار نظر آتی ہے۔ انہوں نے نظریاتی اعتبار سے بھی ٹو ڈی میٹیریئلس میں سے متبادل ڈوپنگ کا بنیادی مطالعہ بھی کیا ہے۔
اس کے ساتھ ساتھ وہ کوانٹم ڈوٹس ، نینو سیٹس وغیرہ جیسے ٹو ڈی سیمی کنڈکٹرز کے مختلف نینو اسٹرکچرز کے امتزاج کے لیے ایک تجرباتی سیٹ اپ پر بھی کام کر رہی ہیں۔ جس کے لیے وہ یہ فیلوشپ گرانٹ استعمال کر رہی ہیں۔
اشاعت کا لنک : ؛ 
مزید تفصیلات کے لیے ڈاکٹر ڈویہ سوم ونشی سے اس ای میل ) آئی ڈی پر رابطہ قائم کیا جاسکتا ہے۔
قبائیلی امور کی وزارت
کووڈ 19 سے پیدا ہونے والے حالات کے پیش نظر حکومت نے 49 اشیاء کی معمولی جنگلاتی پیداوار  کے لئے کم ازکم امدادی قیمت  بڑھا دی
ٹی آر آئی ایف ای ڈی ریاستوں میں نظر ثانی شدہ ایم ایس پی کے نفاذ کی نگرانی کر رہا ہے
نئی دہلی یکم مئی : قبائلی عوام کے ذریعہ معاش پر اثر ڈالنے والے ایک اہم اعلان میں حکومت نے آج 49 اشیاء کی معمولی جنگلاتی پیداوار  کے لئے کم از کم امدادی قیمت  بڑھا دی ہے۔ نئی دہلی میں آج قبائلی امور کی وزارت کی طرف سے جاری کردہ حکم میں کہا گیا ہے کہ ایم ایف پی کے لئے ایم ایس پی ہندوستانی حکومت کے قبائلی امور کی وزارت کے تحت قائم کردہ پرائسنگ سیل کے ذریعہ ہر تین سال میں ایک بار ترمیم کی جاتی ہے۔ اس میں یہ بھی کہا گیا ہے کہ تاہم کووڈ۔ انیس سے پیدا شدہ ملک میں استثنائی اور انتہائی مشکل حالات کے کے پیش نظر اور فوری اسکیم سے قبائلی ایم ایف پی جمع کرنے والوں کو ضروری مدد ملنے کے امکان کے پیش نظر مجاز اتھارٹی نے اسکیم۔ رہنما خطوط میں موجودہ التزامات میں نرمی دینے اور ایم ایف پی پرائنسگ سیل سے مناسب صلاح ومشورہ کرنے کے بعد اسکیم کے تحت حال میں کور کئے گئے ایم ایف پی اشیا کے سلسلہ میں ایم ایس پی میں ترمیم کرنے کا فیصلہ کیا ہے۔
معمولی پیداوار کے ایم ایس پی میں اضافے کی تفصیلات کے لئے براہ کرم یہاں کلک کریں۔
معمولی جنگلاتی پیداوار کی مختلف اشیا میں اضافہ 16 فیصد سے 66 فیصد تک ہے۔
اس اضافے سے کم از کم 20 ریاستوں میں معمولی قبائلی پیداوار کی خریداری کے لئے فوری اور بیحد ضروری رفتار فراہم ہونے کی امید ہے۔
For more details click here
کامرس اور صنعت کی وزارتہ
حکومت نے صنعتی مینو فیکچرنگ میں تیزی لانے کے لئے کئی اقدامات کئے ہیں
نئی دلّی ، 23 جولائی/ حکومتِ ہند نے آتم نربھر بھارت مہم کے تحت تیار کی گئی مصنوعات کے معیار کو بہتر بنانے کے لئے کئی اقدامات کئے ہیں ۔ ان میں مندرجہ ذیل شامل ہیں :
- کوالٹی کنٹرول آرڈر  : آتم نربھر بھارت مہم کے اعلان کے بعد سے مرکزی حکومت نے اپنی مختلف وزارتوں / محکموں کے ذریعے 156 مصنوعات کو نوٹیفائی کیا ہے ، جن کے لئے کیو سی او کے ذریعے بی آئی ایس سرٹیفکیٹ جاری کرنا ضروری ہے ۔ ان کیو سی او کے مطابق ان میں شامل مصنوعات بھارتی معیارات کے پیمانے پر پوری اترنی ضروری ہیں اور ان پر بیورو آف انڈین اسٹینڈرڈ کےلائسنس کے تحت اسٹینڈرڈ مارک لگانا ضروری ہے ۔
- پیداوار سے منسلک مراعات  اسکیم : مینو فیکچرنگ کو تیزے سے بڑھاوا دینے کی خاطر حکومت نے 13 سیکٹروں کے لئے پیداواری سے مربوط ترغیباتی اسکیم  کا آغاز کیا ہے ، جس کے لئے اگلے پانچ برسوں میں 1.97 لاکھ کروڑ روپئے کا فنڈ مختص کیا گیا ہے ۔
- اُدیوگ منتھن : ڈی پی آئی آئی ٹی نے کامرس کے محکمے ، کیو سی آئی ، این پی سی ، بیورو آف انڈین اسٹینڈرڈ ، انڈسٹری کے ایوانوں اور متعلقہ وزارتوں کے اشتراک سے 2 ماہ طویل ویبینار کی سیریز ، اُدیوگ منتھن کا انعقاد کیا ، جس کے 46 اجلاس ہیں اور ان میں مینو فیکچرنگ اور سروس کے اہم شعبوں میں کواٹی اور پیداواری پر توجہ مرکوز کی گئی ہے ۔
حکومت کے ذریعے اسٹارٹ اَپ کو بڑھاوا دینے اور ووکل فار لوکل مہم کو فروغ دینے کے لئے کئے گئے اقدامات مندرجہ ذیل ہیں :
- حکومت نے اسٹارٹ اَپ سے سرکاری خریداری میں آسانی فراہم کرنے کی خاطر جی ایف آر کےضابطوں کے مطابق کمپنی کے پہلے تجربے اور لین دین کے علاوہ ذر ضمامنت کی شرائط میں نرمی کی ہے ۔
- حکومتِ ہند نے فنڈ آف فنڈس برائے اسٹارٹ اَپس  اسکیم اور اسٹارٹ اَپ انڈیا سیڈ فنڈ اسکیم  شروع کی ہے ۔ ایف ایف اسکیم کا مقصد جدت طرازی پر مبنی صنعت کاری میں تیزی لانا اور کاروبار میں اضافہ کرنا ، اسٹارٹ اَپ کے لئے وسائل جیسے بڑے حصص کی فراہمی کرنا ہے ۔ ایس آئی ایس ایف ایس کا مقصد اسٹارٹ اَپ کو ، اُن کے ذریعے کے ثبوت ، پروٹو ٹائپ ڈیولپمنٹ ، مارکیٹ میں داخلے اور تجارتی اقدامات کے لئے مالی امداد فراہم کرنا ہے ۔
حکومت کے ذریعے اسٹارٹ اَپ اور دیگر مقامی صنعت کاروں کو ای – کامرس اور آن لائن پلیٹ فارم کے استعمال میں مدد کے لئے کئے جانے والے اقدامات مندرجہ ذیل ہیں :
- گورنمنٹ ای – مارکیٹ پلیس  : جی ای ایم سرکاری اداروں کے ذریعے عام استعمال ہونے والی اشیاء اور خدمات کی خریداری کے لئے آن لائن پلیٹ فارم فراہم کرنا ہے ۔ ڈی پی آئی آئی ٹی سے تسلیم شدہ کوئی بھی اسٹارٹ اَپ جی ای ایم پر فروخت کرنے والے کے طور پر خود کا اندراج کرا سکتا ہے اور اپنی مصنوعات اور خدمات براہ راست سرکاری اداروں کو فروخت کر سکتا ہے ۔
- اسٹارٹ اَپ رن وے جی ای ایم کے ذریعے ڈی پی آئی آئی ٹی کے اشتراک سے قائم کیا گیا ہے ، جو اختراعات کے ذریعے صنعت کاری کو فروغ دینے والی ایک منفرد پہل ہے ۔
مذکورہ بالا معلومات آج کامرس و صنعت کی وزارت میں وزیر مملکت جناب سوم پرکاش نے راجیہ سبھا میں ایک سوال کا تحریری جواب دیتے ہوئے فراہم کی ۔
۔۔۔۔۔۔۔۔۔ ۔ ۔

U.No. 6912
(Visitor Counter : 187
صحت اور خاندانی بہبود کی وزارت
ہندوستان میں کم فعال معاملوں کا سلسلہ لگاتار جاری
فعال معاملے لگاتار تیسرے دن بھی8لاکھ سے نیچے
قومی سطح پر مثبت معاملوں کی شرح مسلسل چوتھے دن 8فیصد سے کم
بھارت نے کووڈ-19کے خلاف لڑائی میں ایک نیا سنگ میل پار کرلیا ہے۔قومی سطح پر مثبت معاملوں کی مجموعی شرح 8 فیصد سے نیچے آچکی ہے۔یہ رجحان بلا رُکے لگاتار چار دنوں سے جاری ہے۔مثبت معاملوں کی مجموعی شرح فی الحال 7.94 فیصد ہے اور اس میں لگاتار کمی آرہی ہے۔
یہ ملک گیر سطح پر بڑے پیمانے پر ٹیسٹنگ کی وجہ سے ممکن ہوا ہے۔آج ٹیسٹنگ کی کل تعداد 9.5کروڑ کو پار کرگئی۔
جیسا کہ ثبوتوں سے ظاہر ہے، بڑے پیمانے پر لگاتار ٹیسٹنگ کی وجہ سے ہی مثبت معاملوں کی شرح کو کم کرنے میں مدد ملی ہے۔مثبت معاملوں کی شرح میں یہ کمی اس بات کو ظاہر کرتی ہے کہ وبائی مرض کے پھیلنے کی شرح کو مؤثر طریقے سے قابو میں کرلیا گیا ہے۔
زیادہ سے زیادہ علاقوں میں بڑے پیمانے پر ٹیسٹنگ سے مثبت معاملوں کی شناخت ، مؤثر نگرانی سے مریضوں کا تیزی سے پتہ لگانا اور سنگین معاملوں میں گھر؍اسپتالوں میں وقت پر اور مؤثر طریقے سے علاج ممکن ہو پایاہے۔ ان تمام اقدام کی وجہ سے شرح اموات کو کم کرنے میں بھی کافی مدد ملی ہے۔
اکتوبر کے تیسرے ہفتے میں روزانہ کی اوسط مثبت شرح 6.13فیصد ہے۔یہ مرکزی حکومت کی کامیاب ٹیسٹ ، ٹریک، ٹریس، ٹریٹ اور ٹیکنالوجی حکمت عملی اور ریاستوں ؍مرکز کے زیر انتظام علاقوں کے ذریعے اس پر عمل کرنے کا نتیجہ ہے۔
ہندوستان میں فعال معاملوں میں لگاتار کمی کا رجحان بنا ہوا ہے۔لگاتار تیسرے دن، جب فعال معاملوں کی تعداد ڈیڑھ مہینے کے بعد 8 لاکھ کے نشان سے نیچے آگئی تھی، مسلسل کمی کا سلسلہ جاری ہے۔
بھارت میں آج فعال معاملوں کی کل تعداد7,72,055 ہے۔
فی الحال فعال معاملے ملک بھر میں کل مثبت معاملوں کا محض 10.23فیصد ہیں۔
صحت یاب ہونےوالوں کی کل تعداد 66لاکھ سے زیادہ ہے، جو فعال معاملوں کے فرق میں اضافہ کا باعث ہے۔
گزشتہ 24 گھنٹے کے دوران 66,399مریض صحت یاب ہونے کے بعد گھر لوٹ چکے ہیں، جبکہ نئے تصدیق شدہ معاملوں کی تعداد 55,722ہے۔ قومی سطح پر صحت یابی کی شرح بڑھ کر 88.26فیصد ہوچکی ہے۔
نئے صحت یاب معاملوں میں سے 79فیصد 10 ریاستوں ؍مرکز کے زیر انتظام علاقوں سے ہیں، جن کے نام ہیں: مہاراشٹر، کیرالہ، کرناٹک، تمل ناڈو، آندھراپردیش، اترپردیش، مغربی بنگال، دہلی، اُڈیشہ اور چھتیس گڑھ۔
سب سے زیادہ صحت یاب ہونے والے افراد مہاراشٹر سے ہے، جہاں ایک دن میں 11ہزار لوگ صحت یاب ہوئے ہیں۔ اس کے بعد کیرالہ اور کرناٹک ہیں، جہاں ایک دن میں 8ہزار سے زیادہ لوگ صحت یاب ہورہے ہیں۔
گزشتہ 24 گھنٹے کے دوران55,722 نئے تصدیق شدہ معاملے سامنے آئے ہیں۔
نئے معاملوں میں سے 81فیصد10 ریاستوں ؍مرکز کے زیر انتظام علاقوں سے ہیں۔روزانہ 9 ہزار سے زیادہ نئے معاملوں کے ساتھ مہاراشٹر اب بھی پہلی ریاست بنی ہوئی ہے، جس کے بعد کرناٹک اور کیرالہ ہیں، جہاں سے روزانہ 7 ہزار نئے معاملے سامنے آرہے ہیں۔
گزشتہ 24 گھنٹے کے دوران 579لوگوں کی موت ہوئی ہے۔ 90 دنوں کے بعد روزانہ ہونے والی موت کی تعداد 600 سے نیچے درج کی گئی ہے۔
ان میں سے تقریباً 83 فیصد اموات دس ضلعوں؍مرکز کے زیر انتظام علاقوں میں درج کی گئی ہیں۔
25فیصد سے زیادہ نئی اموات مہاراشٹر سے ریکارڈ کی گئی ہیں۔